Blaze7451/Wiki-th-20250601 huggingface dataset:
ธงชาติเลโซโท

ธงชาติเลโซโท แบบที่ใช้ในปัจจุบัน มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบสี 3 แถบ ตามแนวนอน แถบบนสีน้ำเงิน แถบกลางสีขาว แถบล่างสีเขียว ที่กลางแถบขาวมีรูปหมวกพื้นเมืองของเลโซโทที่เรียกว่า หมวกโมโกรอทโล (mokorotlo - หมวกปีกกว้างชนิดหนึ่งของชาวบาโซโท) รูปดังกล่าวนี้มีสีดำ ธงดังกล่าวนี้ได้เริ่มใช้อย่างเป็นทางการเมื่อวันที่ 4 ตุลาคม ค.ศ. 2006 (พ.ศ. 2549) เนื่องในว่าระครบรอบ 40 ปี แห่งการได้รับเอกราชจากสหราชอาณาจักร 
รายงานบางฉบับได้กล่าวไว้ว่า แบบธงดังกล่าวนี้แสดงออกถึงแนวโน้มของประเทศที่จะเดินไปสู่ทิศทางแห่งสันติภาพมากกว่าในอดีตที่ผ่านมา

**ประวัติ**
ธงชาติระหว่าง ค.ศ. 1966-1987
ธงชาติระหว่าง ค.ศ. 1987-2006
ประเทศเลโซโทมีธงชาติขึ้นเป็นธงแรกอย่างเป็นทางการเมื่อวันที่ 4 ตุลาคม ค.ศ. 1966 อันเป็นวันที่เลโซโทประกาศเอกราชสมบูรณ์จากสหราชอาณาจักร ลักษณะของธงดังกล่าวเป็นรูปสีเหลี่ยมผืนผ้าพื้นสีน้ำเงิน ที่ด้านต้นธงมีแถบแนวตั้งสองแถบสีเขียวและสีแดง ในพื้นสีน้ำเงินมีรูปหมวกโมโกรอทโลสีขาว ซึ่งแต่ละสีนั้นมีความหมายต่างๆ ดังนี้ สีน้ำเงินหมายถึงท้องฟ้าและสายฝน สีขาวหมายถึงสันติภาพ สีเขียวหมายถึงแผ่นดิน สีแดงหมายถึงความศรัทธา
ต่อมาในปี ค.ศ. 1986 คณะทหารได้ทำการรัฐประหารรัฐบาลพรรคคณะชาติบาโซโท (Basotho National Party) ซึ่งได้ปกครองประเทศมายาวนานถึง 20 ปี หลังจากนั้นจึงได้มีการออกแบบธงชาติใหม่โดยรัฐบาลทหาร โดยแบบธงที่ได้รับเลือกนั้นเป็นผลงานการออกแบบของนายสิบเอกเรเชลิซิโช มาเตเต (Sergeant Retšelisitsoe Matete) และได้ประกาศใช้อย่างเป็นทางการเมื่อวันที่ 20 มกราคม ค.ศ. 1987  ลักษณะเป็นธงสี่เหลี่ยมผืนผ้า ภายในแบ่งพื้นที่ออกเป็นรูปสามเหลี่ยมขนาดใหญ่สองรูปด้วยแถบทแยงสีน้ำเงินซึ่งพาดจากมุมขวาบนไปยังมุมซ้ายล่าง  สามเหลี่ยมตอนบนเป็นพื้นสีขาว ที่มุมบนสุดมีรูปโล่แบบชาวบาโซโทพร้อมด้วยหอกและตะบองไขว้สีน้ำตาล แม้ลักษณะของธงจะเปลี่ยนไปจากเดิม แต่ความหมายของสีธงยังคงมีความหมายคล้ายคลึงกับความหมายในธงสมัยก่อนหน้า กล่าวคือ สีน้ำเงินหมายถึงสายฝน สีขาวหมายถึงสันติภาพ สีเขียวหมายถึงความเจริญรุ่งเรือง
ในปี ค.ศ. 2006 ราชอาณาจักรเลโซโทได้มีประกวดแบบธงชาติใหม่อีกครั้ง โดยแบบที่ได้รับการคัดเลือกสี่แบบสุดท้ายนั้นล้วนมีรูปหมวกโมโกรอทโลเป็นองค์ประกอบหลักแทนรูปโล่บาโซโทและดาบตะบองไขว้อยู่ด้วยทุกแบบ ซึ่งรูปหมวกโมโกรอทโลในแบบธงที่ได้รับเลือกนั้นได้รับการแก้ไขให้เป็นสีดำเพื่อแสดงความหมายถึงความเป็นชาติของคนผิวดำ  สภาแห่งชาติของเลโซโทได้รับรองพระราชบัญญัติแก้ไขธงชาติเมื่อวันที่ 18 กันยายน ค.ศ. 2006 โดยมีสมาชิกรัฐสภาลงคะแนนเสียงรับรอง 84 เสียง คัดค้าน 18 เสียง งดออกเสียง 2 เสียง และผ่านการรับรองในชั้นของวุฒิสภาในเวลาต่อมา ก่อนจะประกาศใช้อย่างเป็นทางการในวันที่ 4 ตุลาคม ปีเดียวกัน  แบบธงดังกล่าวนี้คือธงชาติเลโซโทที่ใช้อยู่ในปัจจุบัน

**อ้างอิง**

**แหล่งข้อมูลอื่น**
 title=ธงชาติเลโซโท
เลโซโท
หมวดหมู่:สัญลักษณ์ของประเทศเลโซโท
ตาฮีตี

ตาฮีตี (Tahiti, ; ta.i.ti; อดีตมีชื่อว่า โอตาเฮอีเต) เป็นเกาะที่ใหญ่ที่สุดในกลุ่มของหมู่เกาะวินด์เวิร์ดของเฟรนช์พอลินีเชีย ตั้งอยู่ในหมู่เกาะโซไซตี ตั้งอยู่บริเวณตอนกลางของมหาสมุทรแปซิฟิก โดยดินแดนขนาดใหญ่ที่อยู่ใกล้เกาะนี้ที่สุดคือทวีปออสเตรเลีย เกาะมีประชากร 189,517 คน (สำมะโน ค.ศ. 2017) ถือเป็นเกาะที่มีประชากรมากที่สุดในเฟรนช์พอลินีเชีย มีจำนวนเป็นร้อยละ 68.7 ของทั้งหมด มีเมืองหลวงคือเมืองปาเปเอเต ซึ่งตั้งอยู่ทางชายฝั่งตะวันตกเฉียงเหนือ

**อ้างอิง**

**บรรณานุกรม**
 isbn = 2-03-505305-6 - isbn = 978-2-7424-1917-3 

**อ่านเพิ่ม**
 ol = 23272543M 

**แหล่งข้อมูลอื่น**
  เว็บไซต์ทางการของตาฮีตี -  Tahiti documentary-  CIA Factbook entry-  Tahitian Heritage in French with Google Translation available
หมวดหมู่:เฟรนช์พอลินีเชีย
หมวดหมู่:เกาะในเขตโอเชียเนีย
เดอะ คอนเทนเดอร์เอเชีย

เดอะ คอนเทนเดอร์เอเชีย หรือเป็นที่รู้จักในชื่อของ The Contender: Kickboxer ในสหราชอาณาจักร กับในชื่อของ The Contender: Muay Thai ในสหรัฐอเมริกา เป็นรายการเรียลลิตี้โชว์ 15 ตอน ที่ถ่ายทำเรื่องราวของนักมวยไทยรุ่นมิดเดิ้ลเวท 16 คนจาก 12 ประเทศทั่วโลก โดยผู้ชนะจากการแข่งขันจะได้เงินรางวัล 150,000 ดอลลาร์สหรัฐ และจะได้รับสิทธิในการป่าวประกาศว่าเป็น "เดอะคอนเทนเดอร์ แชมเปี้ยน"
ในการแข่งขันฤดูกาลที่สองได้ประกาศทางเว็บไซต์ทางการ ว่าจะเริ่มขึ้นในช่วงปลายเดือนกันยายน ค.ศ. 2009 ที่กัวลาลัมเปอร์ ประเทศมาเลเซีย กับผู้เข้าร่วมแข่งขัน 16 ราย และจะมีการมอบเงินรางวัลเป็นจำนวนมากที่สุดเท่าที่เคยมีการมอบให้สำหรับแข่งขันกีฬามวยไทย

**รายนามผู้เข้าร่วมการแข่งขัน**
1 ปัจจุบันอยู่ที่สหรัฐอาหรับเอมิเรตส์
2 ปัจจุบันอยู่ที่สวิตเซอร์แลนด์
3 ปัจจุบันอยู่ที่ประเทศไทย

**ลำดับเหตุการณ์**

**ตอนที่ 1**

**ตอนที่ 2**

**ตอนที่ 3**

**ตอนที่ 4**

**ตอนที่ 5**

**ตอนที่ 6**

**ตอนที่ 7**

**ตอนที่ 8**

**ตอนที่ 9**

**ตอนที่ 10**

**ตอนที่ 11**

**ตอนที่ 12**

**ตอนที่ 13**

**ตอนที่ 14**

**ตอนที่ 15 (ไฟนอล)**

**ผลการแข่งขัน**
goldenrod Challenge and match winner
gold Challenge loser and match winner
yellow Match winner
lightblue Challenge winners
lightgray Match loser
lightslategray Challenge winner and match loser
dimgray Challenge and match loser

**อ้างอิง**

**แหล่งข้อมูลอื่น**
  The Contender Asia official website- The Contender Asia
หมวดหมู่:เรียลลิตีโชว์
หมวดหมู่:รายการมวยไทยทางโทรทัศน์
ไทยแลนด์ไฟฟ์ 2010

ไทยแลนด์ ไฟฟ์ 2010 อุดรธานี อินเตอร์เนชันแนล ฟุตซอล ทัวร์นาเมนต์ เป็นการแข่งขัน อุ่นเครื่อง ที่จัดขึ้น ในระหว่าง วันที่ 8-10 เมษายน 2553 ณ ห้องคอนเวนชั่น เซ็นทรัลพลาซา อุดรธานี จังหวัดอุดรธานี ประเทศไทย เพื่อเตรียมความพร้อม เข้าแข่งขันในการเข้าร่วมการแข่งขันระดับนานชาติ ซึง่การแข่งขันครั้งนี้จัดการแข่งขันเป็นครั้งที่4 โดยมี ทีมฟุตซอลชั้นนำของโลก เข้าร่วมการแข่งขัน4ทีม คือ อิหร่าน (อันดับโลกอยู่ที่ 5) อาร์เจนตินา (อันดับ 7)  อุซเบกิสถาน (อันดับ18) และไทย (อันดับ 10) 
ใช้ระบบการแข่งขันแบบพบกันหมด

**ตารางคะแนน**

**ตารางการแข่งขัน**

**อ้างอิง**
  ฟุตซอลชายทีมชาติไทย date=2008-09-06 -  อันดับโลกฟุตซอล-  ผลการแข่งขัน วันที่ 8/04/53(siamsport)-  ผลการแข่งขัน วันที่ 9/04/53(siamsport)-  ผลการแข่งขัน วันที่ 10/04/53(siamsport)
หมวดหมู่:ฟุตซอลในประเทศไทย
หมวดหมู่:การแข่งขันกีฬาในจังหวัดอุดรธานี
ค้างคาวขอบหูขาวเล็ก

ค้างคาวขอบหูขาวเล็ก (อังกฤษ: Lesser Short-nosed Fruit Bat,  Common Short-nosed Fruit Bat) ค้างคาวขนาดเล็กชนิดหนึ่ง มีชื่อวิทยาศาสตร์ว่า Cynopterus brachyotis อยู่ในวงศ์ค้างคาวผลไม้ (Pteropodidae)
เป็นค้างคาวขนาดเล็ก มีจุดเด่นคือขอบใบหูทั้งสองข้างมีขอบสีขาวอันเป็นที่มาของชื่อ มีใบหน้าคล้ายสุนัข จึงได้อีกชื่อหนึ่งว่า "ค้างคาวหน้าหมา" (Lesser Dog-faced Fruit Bat) ขนตามลำตัวหลากหลายมีตั้งแต่สีเทาจาง, น้ำตาลจาง ๆ จนถึงน้ำตาลเข้ม  มีน้ำหนักตัวตั้งแต่ 28-40 กรัม ค้างคาวตัวเมียตกลูกครั้งละ 1 ตัว
พบกระจายพันธุ์ทั่วไปตั้งแต่อินเดีย, ศรีลังกา, หมู่เกาะนิโคบาร์ในทะเลอันดามัน, จีนตอนใต้, เอเชียอาคเนย์ พบได้ในภูมิประเทศที่มีความหลากหลายมาก ตั้งแต่ป่าดิบที่มีความสูงจากระดับน้ำทะเล 1,600 เมตร  จนถึงชุมชนในเมืองใหญ่ และสวนผลไม้ต่าง ๆ  โดยมักจะอาศัยอยู่รวมกันเป็นฝูงเล็ก ๆ ตามต้นไม้ใหญ่หรือต้นผลไม้  กินอาหารจำพวก ผลไม้ เช่น มะม่วง และน้ำหวานจากเกสรดอกไม้ จึงนับเป็นศัตรูของผลไม้ด้วยชนิดหนึ่ง แต่ก็มีประโยชน์ในการผสมพันธุ์และแพร่กระจายละอองเกสรดอกไม้และผลไม้  สำหรับในประเทศไทยพบได้ทั่วทุกภูมิภาค ยกเว้นภาคเหนือตอนบนและภาคอีสาน
จากการกระจายพันธุ์ที่ค่อนข้างกว้างขวาง ทำให้มีชนิดย่อยมากมายด้วยกันถึง 7 ชนิดย่อย คือ C.b. altitudinis พบในที่ราบสูงคาแมรอน ในมาเลเซีย, C.b. brachysoma พบในหมู่เกาะอันดามัน, C.b. cylonensis พบในศรีลังกา, C.b. concolor ที่เกาะอังกาโน, C.b. hoffetti พบในเวียดนาม, C.b. insularum พบในหมู่เกาะคังเกียน,  C.b. javanicus พบในเกาะชวา และ  C.b. minutus พบบนเกาะนิเอส

**อ้างอิง**
  ค้างคาวขอบหูขาวเล็ก date=2012-10-26 จากเว็บไซต์กาญจนาภิเษก

**แหล่งข้อมูลอื่น**
หมวดหมู่:ค้างคาวผลไม้
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศบังกลาเทศ
หมวดหมู่:สัตว์ที่พบในประเทศอินเดีย
แอลเจียร์

แอลเจียร์ (Algiers; الجزائر al-Jazā’ir) เป็นเมืองหลวงและเมืองที่ใหญ่ที่สุดของประเทศแอลจีเรีย และเป็นเมืองที่ใหญ่ที่สุดเป็นอันดับ 2 ในภูมิภาคมาเกร็บ (รองจากเมืองกาซาบล็องกา) จากข้อมูลประชากรในปี ค.ศ. 1998 มีประชากร 1,519,570 คนและหากรวมประชากรในเขตเมืองมี 2,135,630 คน และจากการประเมินของสหประชาชาติของประชากรในพื้นที่เมือง (เขตเมือง) มีประชากรถึง 3,354,000 คน ในปี ค.ศ. 2007
ชื่อ El-Bahdja (البهجة) หรือ Alger la Blanche ("Algiers the White") เป็นชื่อเรียกอาคารสีขาวสะท้อนแสงที่ขึ้นมาจากทะเล เมืองแอลเจียร์ตั้งอยู่ทางฝั่งตะวันตกของอ่าวในทะเลเมดิเตอร์เรเนียน ชื่อของเมืองมาจากคำในภาษาอาหรับ (جزائر al-jazā’ir) ที่แปลว่าเกาะ ที่หมายถึง 4 เกาะที่ตั้งอยู่นอกชายฝั่งของเมืองจนกลายเป็นส่วนหนึ่งของแผ่นดินใหญ่ในปี ค.ศ. 1525 ชื่อ Al-jazā’ir เป็นชื่อที่ตัดสั้นจากชื่อเมืองเก่า ( بني مازغان jazā’ir banī mazghannā, "เกาะของ (เผ่า) Bani Mazghanna")
ส่วนทันสมัยของเมือง ก่อสร้างขึ้นบนระดับน้ำทะเลข้างชายฝั่งทะเล ส่วนเก่าแก่ของเมือง ขึ้นไปอยู่บนเขาหลังเมืองสมัยใหม่และที่ตำแหน่งสูงสุดมี แคสบาห์ หรือ เนินปราสาท อยู่ด้านบน 400 ฟุต (122 ม.) เหนือระดับน้ำทะเล

**อ้างอิง**
หมวดหมู่:เมืองหลวงในทวีปแอฟริกา
หมวดหมู่:เมืองหลวงทางวัฒนธรรมของอาหรับ
หมวดหมู่:เมืองในประเทศแอลจีเรีย
เซนต์จอนส์

เซนต์จอนส์ (St John's) เป็นเมืองหลวงและเมืองที่ใหญ่ที่สุดของประเทศแอนทีกาและบาร์บิวดา ประเทศที่ตั้งอยู่ในเวสต์อินดีส์ ทะเลแคริบเบียน เซนต์จอนส์ตั้งอยู่ที่จุดพิกัด display=inline,title กับประชากร 24,226 คน (ข้อมูลปี ค.ศ. 2000) เซนต์จอนส์เป็นจุดศูนย์กลางด้านการค้าของประเทศและเป็นเมืองท่าของเกาะแอนทีกา

**ภูมิอากาศ**

**อ้างอิง**
หมวดหมู่:เมืองหลวงในเขตแคริบเบียน
หมวดหมู่:เมืองในประเทศแอนทีกาและบาร์บิวดา
รัฐมิโชอากัน

มิโชอากัน (Michoacán) มีชื่อเต็มว่า มิโชอากันเดโอกัมโป (Michoacán de Ocampo) เป็น 1 ใน 31 รัฐของประเทศเม็กซิโก ชื่อรัฐมีความหมายว่า "สถานที่ของชาวประมง" รัฐติดกับรัฐอื่นคือ ติดกับรัฐโกลิมาและรัฐฮาลิสโกทางทิศตะวันตก ติดกับรัฐกัวนาฮัวโตและรัฐเกเรตาโรทางทิศเหนือ ติดกับรัฐเมฮิโกทางทิศตะวันออก ติดกับรัฐเกร์เรโรทางทิศตะวันออกเฉียงใต้ และติดกับมหาสมุทรแปซิฟิกทางทิศใต้
รัฐมิโชอากันมีพื้นที่ 59,864 กม² (23,113.6 ตร.ไมล์) เป็นรัฐที่มีพื้นที่ใหญ่ที่สุดเป็นอันดับที่ 16 หรือเป็น 3% ของพื้นที่ประเทศ ในปี 2005 มีประชากร 3,966,073 คน รัฐมีความคล้ายคลึงอย่างมากกับรัฐอื่นทางใต้ของเม็กซิโกอย่างรัฐเกร์เรโรและรัฐวาฮากา เมืองหลวงของรัฐคือเมืองโมเรเลีย ที่ตั้งอยู่ระหว่าง 2 เมืองใหญ่ของเม็กซิโก คือเม็กซิโกซิตีและกัวดาลาฮารา

**อ้างอิง**

**แหล่งข้อมูลอื่น**
  Michoacán state government (Adobe Flash)-  Surf Michoacán date=2009-09-03 -  Michoacán, The Soul of Mexico  date=2009-03-19 -  Municipalities of Michoacán site date=2008-02-14  (Adobe Flash)
มิโชอากัน
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐมิโชอากัน
รัฐวาฮากา

วาฮากา (Oaxaca, pron) เป็น 1 ใน 31 รัฐของประเทศเม็กซิโก ตั้งอยู่ทางตอนใต้ของประเทศ ทางตะวันตกของคอคอดเตวันเตเปก (คอคอดเตวันเตเปกรวมตอนใต้ของรัฐเบรากรุซและรัฐวาฮากา) รัฐวาฮากาติดกับรัฐอื่นคือ ติดกับรัฐเกร์เรโรทางทิศตะวันตก ติดกับรัฐปวยบลาทางทิศเหนือ ติดกับรัฐเชียปัสทางทิศตะวันออก และติดกับมหาสมุทรแปซิฟิกทางทิศใต้
รัฐวาฮากาเป็นพื้นถิ่นทางประวัติศาสตร์ของชาวซาโปเทกและชาวมิกซ์เทก ยังมีคนพูดภาษาพื้นเมืองมากที่สุดกว่ารัฐใดในเม็กซิโก เมืองที่ใหญ่ที่สุดและเป็นเมืองหลวงของรัฐคือเมือง วาฮากา รัฐมีพื้นที่ 95,364 กม² (36,820.2 ตร.ไมล์) รัฐวาฮากามีพื้นที่ใหญ่ที่สุดเป็นอันดับ 5 ของประเทศ จากข้อมูลปี 2005 มีประชากร 3,506,821 คน

**อ้างอิง**

**แหล่งข้อมูลอื่น**
   Oaxaca Tourist Travel Guide date=2009-08-26 -   Oaxaca Photo Blog- Oaxaca Travel and Tourism-  Mexican and Central American Archaeological Projects date=2006-08-27  - Electronic articles published by the Division of Anthropology, American Museum of Natural History.-  A political analysis of the Oaxaca Commune-  The Art of Revolution - Read how the people of Oaxaca support their cause by selling art.
วาฮากา
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐวาฮากา
รัฐตาเมาลิปัส

รัฐตาเมาลิปัส (Tamaulipas) เป็น 1 ใน 31 รัฐของประเทศเม็กซิโก ตั้งอยู่ทางตอนกลาง-ตะวันออกเฉียงเหนือของประเทศ ติดกับรัฐเท็กซัสของสหรัฐอเมริกาทางทิศเหนือ ติดกับอ่าวเม็กซิโกทางทิศตะวันออก ติดกับรัฐเบรากรุซทางทิศใต้ ติดกับรัฐซานลุยส์โปโตซีทางทิศตะวันตกเฉียงใต้ และติดกับรัฐนวยโบเลออน ทางทิศตะวันตก
ข้อมูลประชากรของรัฐในปี 2006 มีประชากรอยู่ 3,024,238 คน เมืองหลวงของรัฐคือเมืองซิวดัดบิกโตเรีย เมืองสำคัญอื่นของรัฐคือเมืองเรย์โนซา มาตาโมโรส นวยโบลาเรโด และตัมปิโก

**อ้างอิง**

**แหล่งข้อมูลอื่น**
  Tamaulipas state government
ตาเมาลิปัส
หมวดหมู่:รัฐและดินแดนที่ก่อตั้งในปี พ.ศ. 2367
หมวดหมู่:รัฐตาเมาลิปัส
รัฐซากาเตกัส

รัฐซากาเตกัส (Zacatecas) เป็นรัฐในประเทศเม็กซิโก ตั้งอยู่ทางตอนเหนือของประเทศ อยู่ติดกับรัฐอื่นคือ ติดกับรัฐดูรังโกทางทิศตะวันตกเฉียงเหนือ, ติดกับรัฐโกอาวิลาทางทิศเหนือ ติดกับรัฐซานลุยส์โปโตซีทางทิศตะวันออก ติดกับรัฐอากวสกาเลียนเตสและรัฐกัวนาฮัวโตทางทิศใต้ และติดกับรัฐฮาลิสโกและรัฐนายาริตทางทิศตะวันตกเฉียงใต้ รัฐเป็นที่รู้จักดีในฐานะเป็นรัฐที่อุดมไปด้วยแร่เงิน และสถาปัตยกรรมอาณานิคม เศรษฐกิจหลักของรัฐคือการทำเหมืองแร่ กสิกรรมและการท่องเที่ยว เมืองหลวงของรัฐคือเมืองซากาเตกัส

**อ้างอิง**

**แหล่งข้อมูลอื่น**
  Portal with News and Information about Zacatecas date=2013-05-24 -  Zacatecas state government date=2012-03-06 
ซากาเตกัส
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐซากาเตกัส
ซิคติฟคาร์

ซิคติฟคาร์ (p=sɨktɨfˈkar; Сыктывкар; Syktyvkar) เป็นเมืองในประเทศรัสเซีย เป็นเมืองหลวงของสาธารณรัฐโคมิ มีประชากร 230,011 คนจากการสำรวจประชากรในปี ค.ศ. 2002 เมืองซิคติฟคาร์ตั้งอยู่ริมแม่น้ำ Sysola ที่แต่เดิมมีชื่อแม่น้ำว่า Ust-Sysolsk ซึ่งชื่อปัจจุบันของเมืองมาจากคำว่า Syktyv ชื่อในภาษาโคมิ โดยบวกคำว่า kar ซึ่งมีความหมายว่า "เมือง" โดยเมืองตั้งอยู่ใกล้จุดที่แม่น้ำ Sysola บรรจบกับแม่น้ำสายที่ใหญ่กว่าคือแม่น้ำ Vychegda ที่เป็นสาขาของแม่น้ำ Northern Dvina

**เมืองพี่น้อง**
ซิคติฟคาร์เป็นเมืองพี่น้องกับเมืองดังนี้:
*ESP กูเยรา ประเทศสเปน
*HUN แดแบร็ตแซ็น ประเทศฮังการี
*USA ลอสแอลโตส สหรัฐ
*BUL ลอเวตช์ ประเทศบัลแกเรีย
*CHN ไท่หยวน ประเทศจีน

**อ้างอิง**

**แหล่งข้อมูลอื่น**
 Official website of Syktyvkar date=2011-07-13  ru- All news of Syktyvkar and Republic of Komi ru- Syktyvkar. History ru- About Syktyvkar: Churches, History & Photogallery ru
หมวดหมู่:เมืองในประเทศรัสเซีย
หมวดหมู่:สาธารณรัฐโคมี
แม่แบบ:เสียงพยัญชนะ/ผัง

ตารางนี้มีข้อมูลสัทศาสตร์ในสัทอักษรสากล ซึ่งอาจแสดงผลไม่ถูกต้องในบางเบราว์เซอร์สัญลักษณ์ที่ปรากฏคู่กัน ซ้ายคือเสียงพยัญชนะไม่ก้อง ขวาคือเสียงพยัญชนะก้อง พื้นที่แรเงาคือเสียงที่เกิดขึ้นไม่ได้ในทางปฏิบัติ
หมวดหมู่:แม่แบบภาษาศาสตร์
แม่แบบ:\/doc

__NOTOC__
This is the slash template, it looks like this:  / . It works similarly to the HTML markup sequence: &nbsp;/ . That is, a non-breaking space, a slash and a normal space. 
This template is usually used for some items in dotted lists, such as the link lists in navigation boxes. Since Wikipedia can not have a forward slash  /  in template names, this template's name uses a backslash  \ .

**Normal usage**
The recommended usage is to use no space before the template and one space after the template, like this:

It will render one space on each side of the slash, like this:
Salt / Pepper
If it line breaks then the line break will come after the slash, not before, like this:
Salt / 
Pepper
For long slashed lists, each list item can be put on its own line with no spaces between each item and the template, like this:

(It doesn't matter if there are no or some spaces at the end of the lines, after the templates.)
As before, it will render one space on each side of the slashes, like this:
Salt / Pepper / Curry / Saffron
Also, if it line breaks, then the line break will come after one of the slashes, not before, like this:
Salt / Pepper / 
Curry / Saffron

**Incorrect usage**
If the template is used slightly wrong, it will, in some cases, still behave well. For instance, if there are zero or several spaces after the template, like these examples:


Both of them will render exactly as before, with just one space on each side of the slash, like this:
Salt / Pepper
And it will still only line break after the slash, like this:
Salt / 
Pepper
However, putting one or more spaces before the template will cause problems, like these examples:




Then, it will render with two spaces before the slash and one after, like this:
Salt  / Pepper
Also, if it line breaks, it might break before the slash, like this:
Salt 
 / Pepper

**Technical details**
The space before the slash is a non-breaking space. That means it will not line break and will not collapse together with normal spaces that come before the template.
The space after the slash is a normal space. That means it wraps (allows line breaks) and it will collapse together with normal spaces that come after the template to form one single space.
Under some circumstances, slashed link lists misbehave. They might get unexpected line wraps or they might expand outside the box they are enclosed in. The how-to guide: Wikipedia:Line break handling, explains when that happens and how to fix it.
id:Templat:/
tr:Şablon:\
หมวดหมู่:วิกฤตการณ์การเงิน

หมวดหมู่:เงินตรา
หมวดหมู่:ปัญหาเศรษฐกิจ
หมวดหมู่:ประวัติศาสตร์เศรษฐกิจ
หมวดหมู่:เศรษฐศาสตร์การเงิน
หมวดหมู่:เศรษฐศาสตร์มหภาค
แม่แบบ:ประกาศ/หัวข้ออภิปราย/doc

== ข้อบ่งใช้**
 หัวข้อใหม่อยู่บน คงไว้อย่างน้อย 2 สัปดาห์/ตามความสนใจของชุมชน/ตามความเหมาะสมของพื้นที่ที่มีให้แสดงผล - หากยังไม่มีหัวข้ออภิปราย ให้เขียนว่า
แม่แบบ:อธิบายหน้าพูดคุย/sandbox

}}|=บทความ}}:- กรุณาเพิ่มข้อความใหม่ด้านล่างสุด  คลิกที่นี่เพื่อเริ่มหัวข้อใหม่- โปรดลงชื่อและวันที่กำกับการโพสต์ของคุณ โดยการพิมพ์เครื่องหมาย ~ สี่ตัว () - ใหม่ต่อวิกิพีเดีย? ยินดีต้อนรับ! คุณมีคำถาม เรามีคำตอบ- มีมารยาท- เชื่อว่าผู้อื่นมีเจตนาดี- ไม่ว่าร้ายผู้อื่น- ยินดีต้อนรับผู้ใช้ใหม่
 นโยบายบทความ: - งดงานค้นคว้าต้นฉบับ- มุมมองที่เป็นกลาง- การพิสูจน์ยืนยันได้
}
แครอน บัตเลอร์

แครอน บัตเลอร์ 
เจมส์ แครอน บัตเลอร์ (James Caron Butler) หรือเป็นที่รู้จักในชื่อ แครอน บัตเลอร์ (Caron Butler) (13 มีนาคม ค.ศ. 1980) เป็นนักบาสเกตบอลอาชีพชาวอเมริกัน ปัจจุบันเล่นตำแหน่งสมอลฟอร์เวิร์ด ให้กับทีมดัลลาสมาเวอริกส์ของเอ็นบีเอ


**อ้างอิง**
คเวิน การ์เน็ต
หมวดหมู่:ชาวอเมริกันเชื้อสายแอฟริกา
หมวดหมู่:คริสต์ศาสนิกชนชาวอเมริกัน
เชสเตอร์ มอร์ริส

เชสเตอร์ มอร์ริส (Chester Morris) (16 กุมภาพันธ์ ค.ศ. 1901 - 11 กันยายน ค.ศ. 1970) เป็นนักแสดงชาวอเมริกัน รับบทเป็นบอสตัน แบล็กกี ในซีรีส์ในคริสต์ทศวรรษ 1940 เขายังเคยได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมจากเรื่อง Alibi (1929) กำกับโดย โรแลนด์ เวสต์ เขายังแสดงใน The Bat Whispers (1930) และ Corsair (1931), ที่กำกับโดยเวสต์เช่นกัน

**อ้างอิง**
หมวดหมู่:นักแสดงอเมริกัน
หมวดหมู่:นักแสดงที่ฆ่าตัวตาย
หมวดหมู่:บุคคลจากนครนิวยอร์ก
หมวดหมู่:เสียชีวิตจากการใช้ยา
แฟรงก์ มอร์แกน

แฟรงก์ มอร์แกน (Frank Morgan) (1 มิถุนายน ค.ศ. 1890 - 18 กันยายน ค.ศ. 1949)  เป็นนักแสดงอเมริกัน เป็นที่รู้จักในบทบาทในภาพยนตร์เรื่อง The Wizard of Oz เขาเคยได้รับการเสนอชื่อเข้าชิง รางวัลออสการ์ในสาขา นักแสดงสมทบชายยอดเยี่ยม จากการแสดงในภาพยนตร์เรื่อง  Tortilla Flat (1942) 

**ผลงานแสดง**
 The Suspect (1916)- The Daring of Diana (1916)- The Girl Philippa (1916)- A Modern Cinderella (1917)- A Child of the Wild (1917)- The Light in Darkness (1917)- Baby Mine (1917)- Who's Your Neighbor? (1917)- Raffles, the Amateur Cracksman (1917)- The Knife (1918)- At the Mercy of Men (1918)- The Gray Towers Mystery (1919)- The Golden Shower (1919)- Manhandled (1924)- Born Rich (1924)- The Crowded Hour (1925)- The Man Who Found Himself (1925)- Scarlet Saint (1925)- Love's Greatest Mistake (1927)- Belle of the Night (1930) (short subject)- Dangerous Nan McGrew (1930)- Queen High (1930)- Laughter (1930)- Fast and Loose (1930)- Secrets of the French Police (1932)- The Half Naked Truth (1932)- Billion Dollar Scandal (1933)- Luxury Liner (1933)- Hallelujah, I'm a Bum (1933)- Reunion in Vienna (1933)- The Kiss Before the Mirror (1933)- The Nuisance (1933)- When Ladies Meet (1933)- Best of Enemies (1933)- Broadway to Hollywood (1933)- Bombshell (1933)- The Cat and the Fiddle (1934)- Sisters Under the Skin (1934)- Success at Any Price (1934)- The Affairs of Cellini (1934)- A Lost Lady (1934)- There's Always Tomorrow (1934)- By Your Leave (1934)- The Mighty Barnum (1934)- The Good Fairy (1935)- Enchanted April (1935)- Naughty Marietta (1935)- Lazybones (1935)- Escapade (1935)- I Live My Life (1935)- The Perfect Gentlemen (1935)- The Great Ziegfeld (1936)- Dancing Pirate (1936)- Trouble for Two (1936)- Dimples (1936)- The Last of Mrs. Cheyney (1937)- The Emperor's Candlesticks (1937)- Saratoga (1937)- Sunday Night at the Trocadero (1937) (short subject)- Beg, Borrow or Steal (1937)- Rosalie (1937)- Paradise for Three (1938)- Port of Seven Seas (1938)- The Crowd Roars (1938)- Sweethearts (1938)- Broadway Serenade (1939)- The Wizard of Oz (1939)- Henry Goes Arizona (1939)- Balalaika (1939)- The Shop Around the Corner (1940)- Broadway Melody of 1940 (1940)- The Ghost Comes Home (1940)- The Mortal Storm (1940)- Boom Town (1940)- Hullabaloo (1940)- Keeping Company (1940)- The Wild Man of Borneo (1941)- Washington Melodrama (1941)- Honky Tonk (1941)- The Vanishing Virginian (1942)- Tortilla Flat (1942)- White Cargo (1942)- The Human Comedy (1943)- A Stranger in Town (1943)- Thousands Cheer (1943)- The White Cliffs of Dover (1944)- Kismet (1944) (narrator)- Casanova Brown (1944)- Yolanda and the Thief (1945)- The Great Morgan (1946)- Courage of Lassie (1946)- The Cockeyed Miracle (1946)- Lady Luck (1946)- Green Dolphin Street (1947)- Summer Holiday (1948)- The Three Musketeers (1948)- The Stratton Story (1949)- The Great Sinner (1949)- Any Number Can Play (1949)- Key to the City (1950)

**อ้างอิง**

**แหล่งข้อมูลอื่น**
 0604656- 53681-  Frank Morgan at Great Character Actors date=2008-12-31 
หมวดหมู่:นักแสดงอเมริกัน
หมวดหมู่:บุคคลจากนครนิวยอร์ก
แจ็ก กิลฟอร์ด

แจ็ก กิลฟอร์ด (Jack Gilford) (25 กรกฎาคม ค.ศ. 1908 -  4 มิถุนายน ค.ศ. 1990) เป็นนักแสดงชาวอเมริกัน มีผลงานการแสดงทั้งละครบรอดเวย์ ภาพยนตร์และทางโทรทัศน์ เขาเคยได้รับการเสนอชื่อเข้าชิงรางวัลออสการ ในสาขานักแสดงสมทบชายยอดเยี่ยม จากภาพยนตร์เรื่อง Save the Tiger (ในบทบาทฟิล กรีน)

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากแมนแฮตตัน
ลี แกรนต์

ลี แกรนต์ (Lee Grant) เกิดเมื่อวันที่ 31 ตุลาคม ค.ศ. 1927 เป็นนักแสดงชาวอเมริกัน มีผลงานการแสดงภาพยนตร์ ละครเวที ละครโทรทัศน์ และกำกับภาพยนตร์ เธอเคยถูกบรรจุอยู่ในชื่อแบล็กลิสต์ ของสตูดิโอภาพยนตร์ของฮอลลีวูด ในช่วงคริสต์ทศวรรษ 1950 เธอเคยได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง Detective Story และได้รับรางวัลออสการ์ในสาขาเดียวกันจากภาพยนตร์เรื่อง Shampoo ในปี ค.ศ. 1975
หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากแมนแฮตตัน
เทลมา ริตเตอร์

เทลมา ริตเตอร์ (Thelma Ritter) (14 กุมภาพันธ์ ค.ศ. 1902 - 5 กุมภาพันธ์ ค.ศ. 1969)  เป็นนักแสดงชาวอเมริกัน เธอเคยได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม 6 ครั้งจากภาพยนตร์เรื่องAll About Eve (1950), The Mating Season (1951), With a Song in My Heart (1952), Pickup on South Street (1953), Pillow Talk (1959) และ Birdman of Alcatraz (1962) 

**ผลงานการแสดง**
 Miracle on 34th Street (1947)- A Letter to Three Wives (1949) - City Across the River (1949) - Father was a Fullback (1949)- Perfect Strangers (1950)- All About Eve (1950)- I'll Get By (1950)- The Mating Season (1951)- The Model and the Marriage Broker (1951)- As Young as You Feel (1951)- With a Song in My Heart (1952)- Titanic (1953) - Pickup on South Street  (1953)- The Farmer Takes a Wife (1953)- Rear Window (1954) - Daddy Long Legs (1955) - Lucy Gallant (1955)- The Proud and Profane (1956)- A Hole In The Head (1959) - Pillow Talk (1959)- The Misfits (1961)- The Second Time Around (1961)- Birdman of Alcatraz (1962) - How the West Was Won (1962) - For Love or Money (1963)- Move Over, Darling (1963)- A New Kind of Love (1963)- Boeing Boeing (1965)- The Incident (1967)

**อ้างอิง**

**แหล่งข้อมูลอื่น**
 57879- 0728812
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลโทนี
หมวดหมู่:บุคคลจากบรุกลิน
เวนดี ฮิลเลอร์

คุณหญิง เวนดี มาร์กาเรต ฮิลเลอร์ ดีบีอี (Dame Wendy Margaret Hiller DBE) (15 สิงหาคม ค.ศ. 1912 - 14 พฤษภาคม ค.ศ. 2003) เป็นนักแสดงชาวอังกฤษมีผลงานการแสดงภาพยนตร์และละครเวที เธอมีผลงานการแสดงในช่วงเวลาเกือบ 60 ปี และถึงแม้เธอจะเป็นที่จดจำในผลงานการแสดงในภาพยนตร์ แต่เธอเลือกที่จะแสดงละครเวทีเป็นหลัก
หมวดหมู่:นักแสดงอังกฤษ
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากสต็อกพอร์ต
รีตา มอเรโน

รีตา มอเรโน (Rita Moreno) เกิดเมื่อวันที่ 11 ธันวาคม ค.ศ. 1931 เป็นนักร้อง นักเต้น และนักแสดงชาวปวยร์โตรีโก เธอเป็นสตรีเชื้อสายฮิสแปนิกคนแรกและ 1 ใน 10 คนที่ได้รับรางวัลเอมมี รางวัลแกรมมี่ รางวัลออสการ์และรางวัลโทนี และยังเป็นชาวปวยร์โตรีโกคนที่ 2 ที่ได้รับรางวัลออสการ์
มอเรโนเริ่มมีชื่อเสียงจากการแสดงละครบรอดเวย์ และได้รับบทในภาพยนตร์ที่ดัดแปลงจากละครบรอดเวย์หลายเรื่อง ได้แก่  Singin' in the Rain (1952), The King and I (1956), West Side Story (1961), Summer and Smoke (1961), The Night of the Following Day (1968) และ Carnal Knowledge (1971)

**อ้างอิง**
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลโทนี
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:นักแสดงปวยร์โตรีโก
หมวดหมู่:นักร้องปวยร์โตรีโก
หมวดหมู่:บุคคลจากเบิร์กลีย์
หมวดหมู่:นักร้องเด็กชาวอเมริกัน

หมวดหมู่:นักร้องเด็กแบ่งตามสัญชาติ
หมวดหมู่:นักร้องอเมริกัน
หมวดหมู่:เด็กอเมริกัน
กระเฉด

กระเฉด เป็นพืชล้มลุก ลำต้นลอยน้ำหรือเลื้อยแผ่ใกล้ฝั่ง มีชื่อพื้นเมืองอื่น ๆ คือ ผักหละหนอง (แม่ฮ่องสอน), ผักกระเสดน้ำ (ยโสธร, อุดรธานี, ภาคอีสาน), ผักหนอง (ภาคเหนือ), ผักฉีด (ภาคใต้), ผักรู้นอน (ภาคกลาง)

**ลักษณะทางพฤกษศาสตร์**
กระเฉดเป็นพืชที่เกิดตามผิวน้ำ ลำต้นเป็นเถากลมเนื้อนิ่ม ใบประกอบคล้ายใบกระถิน ใบจะหุบลงในเวลากลางคืน จึงเรียกว่า"ผักรู้นอน" ระหว่างข้อมีปล้องเป็นฟองสีขาวหุ้มลำต้น ช่วยพยุงให้กระเฉดลอยน้ำได้และช่วยดึงไนโตรเจนจากอากาศไปเลี้ยงยอด เรียกว่า "นมผักกระเฉด" มีรากงอกออกตามข้อ ดอกเป็นช่อเล็ก ๆ สีเหลืองเป็นพืชที่มีโปรตีนมากกว่าคาร์โบไฮเดรต และมีแร่ธาตุ วิตามินหลายชนิด ผลเป็นฝัก มีลักษณะแบน มีเมล็ด 4–10 เมล็ด

**การปรุง**
กระเฉด เป็นผักที่ใช้ปรุงในเมนูอาหารไทยได้หลากหลายชนิด เช่น ยำผักกระเฉด หรือเป็นส่วนประกอบในยำ, แกงส้ม หรือผัดผักกระเฉด ในประเทศไทยมีพื้นที่ปลูกมากที่สุด คือ ที่อำเภอบางพลี จังหวัดสมุทรปราการ มีเนื้อที่ประมาณ 1,500 ไร่ และปริมาณเนื้อที่ปลูกทั้งจังหวัด 2,500 ไร่

**อ้างอิง**

**บรรณานุกรม**
 df=dmy-all

** แหล่งข้อมูลอื่น**
 การปลูกผักกระเฉดfix-attempted=yes  farmthailand.com
หมวดหมู่:วงศ์ย่อยสีเสียด
หมวดหมู่:ผัก
ซอโรโลฟัส

ซอโรโลฟัส (Saurolophus) เป็นไดโนเสาร์ตระกูลปากเป็ดมีหงอนเช่นเดียวกับพาราซอโรโลฟัสหรือคอริโธซอรัส
มีความยาวประมาณ 10-13 เมตร ค้นพบที่อเมริกาเหนือ และมองโกเลีย จีน มีความหมายของชื่อว่ากิ้งก่าหงอนใหญ่ อาศัยอยู่ใน
ยุคครีเทเชียสตอนต้นปลายประมาณ 80-75 ล้านปี ว่ายน้ำได้ดี
หมวดหมู่:ไดโนเสาร์ในยุคครีเทเชียส
กุ่มบก

กุ่มบก (sacred garlic pear หรือ temple plant) เป็นไม้ยืนต้นขนาดเล็ก ในสกุลไม้กุ่ม ในวงศ์ไม้แจง มีถิ่นกำเนิดในญี่ปุ่น, ออสเตรเลีย, เอเชียตะวันออกเฉียงใต้ และ เกาะในมหาสมุทรแปซิฟิกใต้ กุ่มบกมีชื่อพื้นเมืองอื่นๆคือ สะเบาถะงัน ผักก่าม (อีสาน) เดิมถะงัน (เขมร)

**ลักษณะทางพฤกษศาสตร์**
กุ่มบกเป็นไม้ต้นขนาดเล็ก 6-10 เมตร เปลือกต้นหนา ใบประกอบแบบนิ้วมือ มีใบย่อย 3 ใบ ช่อดอกแบบช่อกระจะ ออกตามง่ามใบใกล้ปลายยอด กลีบดอกสีขาวอมเขียวแล้วค่อยๆ เปลี่ยนเป็นสีเหลืองหรือชมพูอ่อน ผลกลม เปลือกมีจุดแต้มสีน้ำตาลอมแดง เมื่อแก่เปลือกเรียบ เมล็ดรูปคล้ายเกือกม้าหรือรูปไต ผิวเรียบ

**อ้างอิง**

**แหล่งข้อมูลอื่น**
  Photo-  USDA profile
หมวดหมู่:ไม้ยืนต้น
หมวดหมู่:วงศ์กุ่ม
เจนนิเฟอร์ โจนส์

เจนนิเฟอร์ โจนส์ (Jennifer Jones) (2 มีนาคม ค.ศ. 1919 - 17 ธันวาคม ค.ศ. 2009) เป็นนักแสดงชาวอเมริกัน ผู้เคยได้รับการเสนอชื่อเข้าชิงรางวัลออสการ์ 5 ครั้ง เธอได้รับรางวัลออสการ์ สาขานักแสดงนำหญิงยอดเยี่ยม จากการแสดงในภาพยนตร์เรื่อง The Song of Bernadette (1943)
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากทัลซา
หมวดหมู่:บุคคลจากแมลิบู
เกรซ มัวร์

เกรซ มัวร์ในคริสต์ทศวรรษ 1930
เกรซ มัวร์ (Grace Moore; 5 ธันวาคม ค.ศ. 1898 - 26 มกราคม ค.ศ. 1947) เป็นนักร้องโซปราโน โอเปรา และนักแสดงทั้งละครเวทีและภาพยนตร์ เธอมีฉายาว่า "ไนติงเกลฝั่งเทนเนสซี" ภาพยนตร์ที่เธอแสดงทำให้โอเปราได้รับความนิยมในหมู่ผู้ชมกว้างขึ้น

**เสียชีวิต**
เธอเสียชีวิตขณะอายุ 48 ปี พร้อมกับอีก 21 คนในเหตุเครื่องบินตก ณ ท่าอากาศยานโคเปนเฮเกน กรุงโคเปนเฮเกน ประเทศเดนมาร์ก พร้อมกับเจ้าชายกุสตาฟ อดอล์ฟ ดยุกแห่งเวสเตร์บอตเติน พระราชบิดาในสมเด็จพระราชาธิบดีคาร์ลที่ 16 กุสตาฟแห่งสวีเดน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก

**ผลงานการแสดง**
A Lady's Morals (1930; ภายหลังเผยแพร่ในสหราชอาณาจักรและในฉบับภาษาฝรั่งเศสภายใต้ชื่อ Jenny Lind)
*New Moon (1930)
*One Night of Love (1934)
*Love Me Forever (1935)
*The King Steps Out (1936)
*When You're in Love (1937)
*I'll Take Romance (1937)
*Louise (1939)

**อ้างอิง**

**แหล่งข้อมูลอื่น**
 GraceMoore.net
*0601254- Grace Moore Concert Gown Biography and image of a concert gown that belonged to Moore, from Frank H. McClung Museum collection.- The Grace Moore Papers date=2021-11-02  Describes the collection of her papers at the University of Tennessee Libraries.- The Grace Moore Glove Gallery A collection of images of Moore, including movie stills and advertisements.- 729-  Grace Moore at Virtual History
หมวดหมู่:นักแสดงอเมริกัน
หมวดหมู่:นักร้องเสียงโซปราโน
หมวดหมู่:บุคคลจากรัฐเทนเนสซี
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:เสียชีวิตจากอุบัติเหตุทางการบินในประเทศเดนมาร์ก
เชอร์ลีย์ บูท

เชอร์ลีย์ บูท (Shirley Booth) (30 สิงหาคม ค.ศ. 1897 - 16 ตุลาคม ค.ศ. 1992) เป็นนักแสดงชาวอเมริกัน
เธอเริ่มอาชีพการแสดงจากเป็นนักแสดงละครเวที เริ่มอาชีพละครบรอดเวย์ในปี ค.ศ. 1925 บทที่โดดเด่นของเธอคือบท โลลา ดีลานีย์ ในดราม่าเรื่อง Come Back, Little Sheba ซึ่งทำให้เธอได้รับรางวัลโทนี ในปี ค.ศ. 1950 เธอมีผลงานภาพยนตร์เรื่องแรกในฉบับภาพยนตร์ของ Come Back, Little Sheba (1952 film) ภาพยนตร์ในปี 1952 ที่เธอได้รับทั้งรางวัลออสการ์และรางวัลลูกโลกทองคำ ในสาขานักแสดงนำหญิงยอดเยี่ยม ถึงแม้ว่าเธอจะประสบความสำเร็จในภาพยนตร์มากกว่า แต่เธอก็เลือกการแสดงละครเวที และเธอมีผลงานแสดงภาพยนตร์อีก 4 เรื่องเท่านั้น
ตั้งแต่ปี 1961-1966 เธอรับบทในซิตคอมเรื่อง Hazel ซึ่งทำให้เธอได้รับรางวัลเอมมี เธอยังได้รับเสียงวิจารณ์ที่ดีจากการแสดงละครโทรทัศน์ในปี 1966 เรื่อง The Glass Menagerie เธอลาวงการไปในปี 1974

**อ้างอิง**
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากบรุกลิน
หมวดหมู่:นักแสดงละครเวทีหญิง
หมวดหมู่:นกกระเรียน

นกในวงศ์ Gruidae หรือ นกกระเรียน
ไฟล์:Sarus Cranes (Grus antigone)- In Display near Hodal I Picture 2036.jpg|thumb|left|นกกระเรียนไทย (Grus antigone)
หมวดหมู่:นกขากรรไกรแบบใหม่
พีโบ ไบรสัน

รอเบิร์ต พีโพ "พีโบ" ไบรสัน (Robert Peapo "Peabo" Bryson) เกิดเมื่อวันที่ 13 เมษายน ค.ศ. 1951 เป็นนักร้อง-นักแต่งเพลงแนวริทึมแอนด์บลูส์และโซล เจ้าของรางวัลแกรมมี่ 2 ครั้ง เขาเกิดในกรีนวิลล์ รัฐเซาท์แคโรไลนา เขาเป็นที่รู้จักในการร้องเพลงแนวบัลลาด ซอฟต์ร็อก (โดยมากมักจะร้องคู่กับนักร้องหญิง) และเขามีผลงานในเพลงประกอบภาพยนตร์แอนิเมชันของดิสนีย์หลายเรื่อง

**อ้างอิง**
หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐเซาท์แคโรไลนา
เสียงนาสิก

เสียงนาสิก อาจหมายถึง- เสียงพยัญชนะนาสิก (nasal consonant / nasal stop)- เสียงสระนาสิก (nasal vowel)- เสียงปล่อยนาสิก (nasal release)- ลักษณะการออกเสียงขึ้นจมูก (nasalization)

**ดูเพิ่ม**
 จมูก
จูดี เดวิส

จูดี เดวิส (Judy Davis; เกิดวันที่ 23 เมษายน ค.ศ. 1955) เป็นนักแสดงชาวออสเตรเลียที่มีผลงานในภาพยนตร์ โทรทัศน์ และละครเวที ด้วยอาชีพการงานที่ยาวนานกว่า 40 ปี ทำให้เธอได้รับคำชมเชยในด้านความสามารถรอบด้านและได้รับการยกย่องว่าเป็นหนึ่งในนักแสดงหญิงที่เก่งที่สุดในรุ่นของเธอ โดยวูดดี อัลเลนกล่าวถึงเธอว่าเป็น "หนึ่งในนักแสดงหญิงที่น่าตื่นตาที่สุดในโลก"
เดวิสมีผลงานการแสดงครั้งแรกจากภาพยนตร์ในปี 1979 เรื่อง My Brilliant Career เธอได้รับรางวัลการแสดงหลายครั้ง ได้รับ 1 รางวัลลูกโลกทองคำ, 2 รางวัลเอมมี, 1 รางวัลบาฟต้าและ 5 รางวัลเอเอฟไอ เธอยังได้รับการเสนอชื่อเข้าชิงรางวัลออสการ์ 2 ครั้ง

**อ้างอิง**

**แหล่งข้อมูลอื่น**
  Judy Davis in The Encyclopedia of Women and Leadership in the Twentieth Century- Judy Davis- name=Judy Davis
หมวดหมู่:นักแสดงออสเตรเลีย
หมวดหมู่:ผู้ที่ได้รับรางวัลเอมมี
หมวดหมู่:บุคคลจากเพิร์ท
มาร์ชา โทมาสัน

มาร์ชา โทมาสัน (Marsha Thomason) เกิดเมื่อวันที่ 19 มกราคม ค.ศ. 1976 เป็นนักแสดงชาวอังกฤษ เป็นที่รู้จักจากบทบาท เนสซา โฮลต์ ในสองฤดูกาลแรกของซีรีส์ทางเอ็นบีซีเรื่อง Las Vegas และจากบทนักแสดงร่วมทางซีรีส์ทางช่องเอบีซี เรื่อง Lost รับบทเป็นนาโอมิ ดอร์ริต
หมวดหมู่:นักแสดงอังกฤษ
หมวดหมู่:บุคคลจากแมนเชสเตอร์
ซอนยา วาลเกอร์

ซอนยา วาลเกอร์ (Sonya Walger) เกิดเมื่อวันที่ 6 มิถุนายน ค.ศ. 1974 เป็นนักแสดงชาวอังกฤษ เป็นที่รู้จักจากบทบาทในซีรีส์ทางช่องเอบีซี เรื่อง อสุรกายดงดิบ กับบทบาท เพเนโลเพ "เพนนี" วิดมอร์ เธอยังแสดงในบทบาทโอลิเวีย เบนฟอร์ด ในซีรีส์ช่องเอบีซีเรื่อง FlashForward

**อ้างอิง**
หมวดหมู่:นักแสดงอังกฤษ
หมวดหมู่:บุคคลจากลอนดอน
เมลิสซา ลีโอ

เมลิสซา เชสซิงตัน ลีโอ (Melissa Chessington Leo) หรือเป็นที่รู้จักในอีกชื่อว่า มาร์กาเรต เมย์ ที่ 2 (Margaret May II) หรือ มาร์กาเรต เมย์ (Margaret May) เกิดเมื่อวันที่ 14 กันยายน ค.ศ. 1960 เป็นนักแสดงชาวอเมริกัน เป็น่ที่รู้จักในบทเคย์ ฮาวเวิร์ด ในซีรีส์ทางโทรทัศน์เรื่อง Homicide: Life on the Street ตั้งแต่ปี 1993–1997 เธอยังแสดงในซีรีส์เรื่อง All My Children และ The Young Riders ผลงานแสดงภาพยนตร์ที่เธอแสดงอย่างเช่น A Time of Destiny, Last Summer in the Hamptons, 21 Grams, Confess, และ The Three Burials of Melquiades Estrada 
ในปี ค.ศ. 2009 เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม จากบทบาทการแสดงในเรื่อง Frozen River

**อ้างอิง**
หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากนครนิวยอร์ก
หย่งชวนโนซอรัส

หย่งชวนโนซอรัส (Yangchuanosaurus) ค้นพบในจีนเมื่อปีค.ศ. 1978 เป็นไดโนเสาร์กินเนื้อตระกูลMetriacanthosauridae ขนาดและความยาวของร่างกายประมาณ 8-11 เมตร กะโหลก ยาว 1.11 เมตร (3.6ฟุต) มีปุ่มที่บริเวณจมูก และน้ำหนัก3.4-3.7 ตัน
หมวดหมู่:ไดโนเสาร์ในยุคจูแรสซิก
หมวดหมู่:เมเทรียแคนโทซอริด
ซาราห์ ซิดดอนส์

ซาราห์ ซิดดอนส์ (Sarah Siddons) (5 กรกฎาคม ค.ศ. 1755 - 8 มิถุนายน ค.ศ. 1831) เป็นนักแสดงชาวอังกฤษ เป็นที่รู้จักในการเป็นนักแสดงบทโศกในคริสต์ศวรรษที่ 18 เธอเป็นพี่สาวของ จอห์น ฟิลลิป เคมเบิล, ชาร์ล เคมเบิล, สตีเฟน เคมเบิล, แอน แฮตตัน และเอลิซาเบธ วิตล็อก เธอโด่งดังจากการรับบทในตัวละครแบบเชกสเปียร์ เลดี้ แม็กเบธ ในฉบับของเธอ สมาคมซาราห์ซิดดอนส์มีการมอบรางวัลซาราห์ซิดดอนส์เป็นประจำที่ชิคาโกในทุก ๆ ปี สำหรับนักแสดงหญิงผู้มีผลงานโดดเด่น
หมวดหมู่:บุคคลที่เกิดในปี พ.ศ. 2298
หมวดหมู่:นักแสดงอังกฤษ
หมวดหมู่:บุคคลจากเทศมณฑลเพาวิส
เอ๋อเหมยซอรัส

เอ๋อเหมยซอรัส (Omeisaurus; 峨嵋龙) เป็นไดโนเสาร์ซอโรพอดขนาดเล็ก ค้นพบฟอสซิลที่ภูเขาเอ๋อเหมย ประเทศจีน ขนาดประมาณ 10-21เมตร ค้นพบในปี ค.ศ. 1939 อาศัยอยู่ในยุคจูแรสซิกตอนปลาย

**อ้างอิง**
 cite book|author=Dong Zhiming|year=1988|title=Dinosaurs from China|publisher=China Ocean Press, Beijing & British Museum (Natural History)|isbn=0-565-01073-5
*Britt, Carpenter et al. (2002). Encyclopedia of Dinosaurs.. Publications international, Ltd., Lincolnwood Illinois.. ISBN 0-7853-5561-8

**แหล่งข้อมูลอื่น**
  Omeisaurus in The Dinosaur Encyclopaedia date=2009-09-26  at Dino Russ's Lair.
หมวดหมู่:ไดโนเสาร์ในยุคจูแรสซิก
คริส ร็อก

คริสโตเฟอร์ จูเลียส "คริส" ร็อก ที่ 3 (Christopher Julius "Chris" Rock III; เกิดเมื่อวันที่ 7 กุมภาพันธ์ พ.ศ. 2508) เป็นดาราตลก นักแสดง นักเขียนบท โปรดิวเซอร์โทรทัศน์ โปรดิวเซอร์ภาพยนตร์และผู้กำกับภาพยนตร์ ได้รับการโหวตให้เป็นอันดับ 5 ของดาราตลกสแตนอัปคอเมดี้ที่ยอดเยี่ยมที่สุดตลอดกาล จากช่องคอเมดีเซ็นทรัล
ในงานประกาศผลรางวัลออสการ์ ครั้งที่ 94 คริส ร็อก ได้กล่าวเชิงเยาะเย้ยอาการโรคผมร่วงเป็นหย่อมของเจดา พิงคิตต์ สมิท ภรรยาของวิลล์ สมิธ โดยเปรียบเทียบกับการโกนหัวของเดมี มัวร์ ในภาพยนตร์ จี. ไอ. เจน จากคำพูดนี้ วิลล์ได้เดินขึ้นไปบนเวทีและตบหน้าร็อก หลังจากนั้นก็กล่าวห้ามไม่ให้ร็อกเอ่ยชื่อเจดาอีก ต่อมาเมื่อวิลล์ได้รับรางวัลออสการ์ สาขานักแสดงนำชายยอดเยี่ยมในงานเดียวกันนั้น เขาได้กล่าวขอโทษผู้จัดงานและผู้ได้รับการเสนอชื่อเข้าชิงรางวัลนี้ทุกคนต่อการกระทำดังกล่าว แต่ไม่ได้เอ่ยถึงร็อกแต่อย่างใด ทั้งนี้ กรมตำรวจลอสแอนเจลิสเปิดเผยว่าคริส ร็อก ปฏิเสธที่จะแจ้งความดำเนินคดีกับวิลล์ สมิธ

**อ้างอิง**

**แหล่งข้อมูลอื่น**
 0001674
หมวดหมู่:บุคคลที่เกิดในปี พ.ศ. 2508
หมวดหมู่:บุคคลที่ยังมีชีวิตอยู่
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลเอมมี
หมวดหมู่:นักแสดงอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:พิธีกรรายการทอล์กโชว์ชาวอเมริกัน
หมวดหมู่:นักแสดงตลกอเมริกัน
หมวดหมู่:บุคคลจากรัฐเซาท์แคโรไลนา
ดยุกแห่งคอนน็อตและสแตรธเอิร์น

ดยุกแห่งคอนน็อตและสแตรธเอิร์น (Duke of Connaught and Strathearn) เป็นบรรดาศักดิ์ประกอบพระอิสริยยศซึ่งสถาปนาโดยสมเด็จพระราชินีนาถวิกตอเรียแห่งสหราชอาณาจักรบริเตนใหญ่และไอร์แลนด์ ให้แก่เจ้าชายอาร์เธอร์ พระราชโอรสพระองค์ที่สาม

**ประวัติ**
ตามราชประเพณี สมาชิกในพระราชวงศ์ของพระมหากษัตริย์จะได้รับการสถาปนาพระอิสริยยศที่เกี่ยวข้องกับประเทศอังกฤษ สก็อตแลนด์ ไอร์แลนด์ และเวลส์ สามราชอาณาจักรและหนึ่งนครรัฐซึ่งรวมกันเป็นสหราชอาณาจักร พระอิสริยยศดยุกแห่งคอนน็อตและสแตรธเอิร์นได้ตั้งตามหนึ่งในสี่มณฑลของประเทศไอร์แลนด์ ซึ่งในปัจจุบันเป็นที่รู้จักในตัวสะกดตามภาษาไอริชว่า "Connacht" หากพระอิสริยยศดังกล่าวไม่มีผู้ใดถือครองจะพระราชทานให้แก่พระราชโอรสพระองค์ที่สามของพระมหากษัตริย์ โดยพระราชโอรสพระองค์ใหญ่จะได้รับพระราชทานพระอิสริยยศ ดยุกแห่งคอร์นวอลล์ (ในประเทศอังกฤษ) กับดยุกแห่งโรธเซย์ (ในประเทศสก็อตแลนด์) และจะได้รับการสถาปนาเป็นเจ้าชายแห่งเวลส์ในช่วงเวลาหนึ่ง ในขณะที่พระราชโอรสพระองค์ที่สองจะได้รับการสถาปนาเป็นดยุกแห่งยอร์ก หากพระอิสริยยศยังไม่มีผู้ใดถือครอง
ภายหลังจากที่การแยกตัวเป็นอิสระของเสรีรัฐไอริชออกจากสหราชอาณาจักรในปีค.ศ. 1922 บรรดาศักดิ์ที่เกี่ยวข้องกับเมืองหรือมณฑลภายในเสรีรัฐไอริชซึ่งต่อมากลายเป็นสาธารณรัฐไอร์แลนด์นั้นได้มีการระงับการพระราชทาน ส่วนบรรดาศักดิ์ที่เกี่ยวข้องกับไอร์แลนด์เหนือนั้นยังมีการพระราชทานอยู่ตามปกติ
หลังจากที่เจ้าชายอาร์เธอร์สิ้นพระชนม์ลงในปีค.ศ. 1942 บรรดาศักดิ์นี้ได้สืบตระกูลไปยังหลานชายคนโต คือ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ซึ่งอีก 15 เดือนต่อมาได้ถึงแก่กรรมลงโดยปราศจากทายาท ทำให้ถือว่าบรรดาศักดิ์ดยุกแห่งคอนน็อตและสแตรธเอิร์นสิ้นสุดลงโดยปริยาย

**อ้างอิง**

**ดูเพิ่ม **
 บรรดาศักดิ์อังกฤษ - รายชื่อตำแหน่งดยุกและขุนนางสืบตระกูลของหมู่เกาะอังกฤษ  
หมวดหมู่:ขุนนางอังกฤษ
หมวดหมู่:ดยุกแห่งคอนน็อตและสแตรธเอิร์น
เจ้าชายอาร์เธอร์ ดยุกแห่งคอนน็อตและสแตรธเอิร์น

เจ้าชายอาร์เธอร์ ดยุกแห่งคอนน็อตและสแตรธเอิร์น (อาร์เธอร์ วิลเลียม แพทริค อัลเบิร์ต; 1 พฤษภาคม ค.ศ. 1850 - 16 มกราคม ค.ศ. 1942) ทรงเป็นสมาชิกในพระราชวงศ์อังกฤษ ซึ่งทรงดำรงตำแหน่งผู้สำเร็จราชการแห่งแคนาดา ระหว่างปี ค.ศ. 1911 - ค.ศ. 1916 พระองค์ประสูติแด่สมเด็จพระราชินีนาถวิกตอเรียในกรุงลอนดอน ประเทศอังกฤษ และทรงได้รับการศึกษาโดยพระอาจารย์ส่วนพระองค์ก่อนทรงเข้าศึกษาต่อในวิทยาลัยการทหารหลวง ณ เมืองวูลิช เมื่อพระชนมายุ 16 พรรษา เมื่อจบการศึกษา พระองค์ทรงได้รับการประดับยศร้อยโทแห่งกองทัพบกอังกฤษ และปฏิบัติหน้าที่อยู่ในกองทัพอยู่เป็นเวลา 40 ปี โดยได้ทอดพระเนตรภารกิจของกองทัพในหลายส่วนของจักรวรรดิอังกฤษ ในช่วงเวลานี้เจ้าชายอาร์เธอร์ ทรงได้รับการสถาปนาพระอิสริยยศเป็นดยุก โดยทรงดำรงพระอิสริยยศเป็นดยุกแห่งคอนน็อตและสแตรธเอิร์น และเอิร์ลแห่งซัสเซ็กส์ เป็นพระราชปิตุลา (อา)ในสมเด็จพระเจ้าจอร์จที่ 5 เเห่งสหราชอาณาจักร
พระองค์ทรงเสกสมรสกับ เจ้าหญิงลูอีส มาร์กาเร็ตแห่งปรัสเซีย มีพระบุตรดังนี้
#เจ้าหญิงมาร์กาเรตแห่งคอนน็อต
#เจ้าชายอาร์เธอร์แห่งคอนน็อต
#เจ้าหญิงแพทริเซียแห่งคอนน็อต
เจ้าชายอาร์เธอร์ ดยุกแห่งคอนน็อตและสแตรธเอิร์น ทรงเป็นพระราชโอรสในสมเด็จพระราชินีนาถวิกตอเรียและเจ้าชายอัลเบิร์ต ที่ยังทรงดำรงพระชนม์ชีพเป็นพระองค์สุดท้าย ก่อนจะสิ้นพระชนม์ลงเมื่อวันที่ 16 มกราคม ค.ศ. 1942 สิริพระชันษา 91 ปี

**พระอิสริยยศ**
 1 พฤษภาคม 1850 – 13 มีนาคม 1879: ฮิสรอยัลไฮเนส เจ้าชายอาร์เธอร์แห่งสหราชอาณาจักร (His Royal Highness The Prince Arthur)- 13 มีนาคม 1879 – 16 มกราคม 1942: ฮิสรอยัลไฮเนส ดยุกแห่งคอนน็อตและสแตรธเอิร์น (His Royal Highness The Duke of Connaught and Strathearn)
**เฉพาะในประเทศสกอตแลนด์:  ฮิสรอยัลไฮเนส เอิร์ลแห่งซัสเซกซ์ (His Royal Highness The Earl of Sussex)
หมวดหมู่:ผู้สำเร็จราชการแคนาดา
หมวดหมู่:ทหารในสงครามอังกฤษ-อียิปต์
หมวดหมู่:ดยุกแห่งคอนน็อตและสแตรธเอิร์น
หมวดหมู่:ราชวงศ์วินด์เซอร์
หมวดหมู่:ราชวงศ์ซัคเซิน-โคบวร์คและโกทา
หมวดหมู่:ผู้ได้รับเครื่องราชอิสริยาภรณ์จีบีอี‎
หมวดหมู่:พระราชโอรสและพระราชธิดาในสมเด็จพระราชินีนาถวิกตอเรีย
หมวดหมู่:พระราชโอรส
โปรโตเซอราทอปส์

โปรโตเซอราทอปส์ (Protoceratops) เป็นไดโนเสาร์ตระกูลเซอราทอปส์เชียน ค้นพบในประเทศมองโกเลีย ในทะเลทรายโกบี ขนาดประมาณ 2 เมตร สูง 60 เซนติเมตร หนัก40-180 กิโลกรัม อาศัยอยู่ในยุคครีเทเชียสตอนปลาย เคยค้นพบฟอสซิลของมันกำลังกัดเวโลซีแรปเตอร์ คาดว่าตายเพราะพายุทรายฝังกลบ และในปี ค.ศ. 1923 ได้ค้นพบไข่ของโปรโตเซอราทอปส์ ถือว่าเป็นไข่ใบแรกของไดโนเสาร์ที่มนุษย์ค้นพบและพิสูจน์ให้เห็นว่าไดโนเสาร์สองสายพันธุ์นี้คือคู่ปรับในอดีตกาลนั่นเอง
เวโลซิแรปเตอร์และโปรโตเซอราทอปส์

**พวกสามเขารุ่นแรก**
โปรโตเซอราทอปส์เป็นไดโนเสาร์กินพืชสามเขารุ่นแรก มันมีเขาเล็กๆแค่เขาเดียว มันมีจะงอยปากคมและแรงกัดที่แข็งแรง พวกมันมักอยู่รวมกันเป็นฝูงเพื่อความปลอดภัย

**อ้างอิง**
isbn=0-691-05900-4
*isbn=0-691-05863-6

**แหล่งข้อมูลอื่น**
  A video of Protoceratops vs Velociraptor-  Ceratopsia date=2009-12-07  from Thescelosaurus web site
หมวดหมู่:ไดโนเสาร์ในยุคครีเทเชียส
อูโน่

อูโน่ (Uno, oʊ; จากภาษาอิตาลีกับสเปน แปลว่า 'หนึ่ง'; เขียนตามตราเป็น UNO)
เป็นเกมไพ่ชนิดหนึ่งของอเมริกัน ที่เล่นด้วยไพ่สำรับที่พิมพ์แบบพิเศษ หลักการทั่วไปของเกมจะอยู่ใน Crazy Eights ครอบครัวของเกมไพ่ เกมนี้ได้รับการพัฒนาขึ้นครั้งแรกเมื่อปี ค.ศ. 1971 (พ.ศ. 2514) โดย เมิร์ล ร็อบบินส์ (Merle Robbins) ในซินซินแนติ ซึ่งเป็นย่านชานเมืองในรัฐโอไฮโอ เป็นแบรนด์ Mattel ตั้งแต่ปี ค.ศ.1992 (พ.ศ. 2535) 
เมื่อครอบครัวและเพื่อน ๆ ของเขาเริ่มเล่นกันมากขึ้นเรื่อย ๆ เขาใช้เงินไป 8,000 ดอลลาร์สหรัฐ (253,599.46 บาท) เพื่อมีเกมทำเองจำนวน 5,000 ชุด เขาขายมันที่ร้านตัดผมของเขาในตอนแรก และนักธุรกิจในท้องถิ่นก็เริ่มขายสินค้าด้วยเช่นกัน ต่อมาร็อบบินส์ได้ขายลิขสิทธิ์ของ อูโน่ ให้กับกลุ่มเพื่อนที่นำโดย โรเบิร์ต เทเซก (Robert Tezak) เจ้าของสถานที่จัดงานศพในเมืองโจเลียตในรัฐอิลลินอยและได้รับสิทธิพิเศษ 50,000 ดอลลาร์สหรัฐ (1,584,996.65 บาท) รวมค่าลิขสิทธิ์ 10 เซ็นต์ (3.17 บาท) ต่อเกม เทเซกก่อตั้ง International Games, Inc. เพื่อทำการตลาดกับ อูโน่ โดยมีสำนักงานอยู่หลังห้องรับแขกของเขา เกมนี้ผลิตโดย ลูวิส ซอลท์ซแมน (Lewis Saltzman) จากบริษัท Saltzman Printers ในเมืองเมย์วูด รัฐอิลลินอย ในปี ค.ศ. 1992 (พ.ศ. 2535) เกม International Games กลายเป็นส่วนหนึ่งของ บริษัท Mattel

**กฎอย่างเป็นทางการ**
220px
220px
ไพ่อูโน่ 1 สำรับ จุดมุ่งหมายของเกมคือการเป็นผู้เล่นคนแรกที่ทำแต้มได้ 500 คะแนนได้สำเร็จ (การเล่นมักจะต้องผ่านหลายรอบ) โดยผู้เล่นจะทิ้งบัตรทั้งหมดและได้รับคะแนนที่ค่าของคะแนนจะเป็นค่าตัวเลขรวมของใบที่ยังถืออยู่โดยผู้เล่นคนอื่น ๆ
ไพ่ 1 สำรับ ประกอบด้วยการ์ดทั้งหมด 108 ใบ แบ่งออกเป็นทั้งหมด 4 สี (สีแดง, สีเขียว, สีน้ำเงิน และ สีเหลือง) ซึ่งแต่ละสีจะมีสีละ 25 ใบ แต่ละสีจะมีไพ่ตัวเลข เลขละ 2 ใบ ยกเว้นเลข 0 ที่มีแค่ 1 ใบ โดยแต่สีจะมีเลข 0 ถีง 9 "Skip", "Draw Two", และ "Reverse" (ไพ่สามใบนี้จะเรียกว่า "action cards") นอกจากนี้ในสำรับยังมี "Wild" และ "Wild Draw Four" อย่างละ 4 ใบ
การเริ่มต้นเล่น ให้เอาไพ่เจ็ดใบแจกให้กับผู้เล่นแต่ละคน สับไพ่ด้านบนของสำรับพลิกและวางไว้เพื่อเริ่มต้น ผู้เล่นจะเล่นไปทางด้านซ้ายของคนที่เริ่มเล่นคนแรก (ตามเข็มนาฬิกา) ยกเว้นไพ่ใบแรกจะเป็นไพ่ action หรือไพ่ Wild (ดูด้านล่าง) เมื่อถึงตาผู้เล่นต้องทำอย่างใดอย่างหนึ่งดังต่อไปนี้- วางไพ่ให้ตรงกับสี, ตัวเลข และสัญลักษณ์- วางไพ่ Wild หรือไพ่ Wild Draw Four ที่สามารถเล่นได้ (ดูข้อจำกัดด้านล่าง)- จั่วไพ่ 1 ใบบนสำรับ
เล่นตามเข็มนาฬิกาบนโต๊ะ
ไพ่ Action และไพ่ Wild มีเอฟเฟคดังต่อไปนี้
เมื่อผู้เล่นเล่นไพ่ใบก่อนสุดท้ายบนมือ ต้องเตือนผู้เล่นคนอื่นด้วยการพูดว่า "อูโน่"
ผู้เล่นคนแรกที่ทิ้งไพ่หมดมือถือว่าชนะรอบนั้นและนับคะแนนตามจำนวนไพ่บนมือผู้เล่นคนอื่น ไพ่ตัวเลขมีคะแนนเท่ากับเลขบนไพ่ ไพ่แอ็กชันมีค่า 20 คะแนน ไวด์และจั่วไวด์มี 50 คะแนน ถ้าไพ่ใบสุดท้ายที่ทิ้งไปเป็นไพ่จั่ว ให้ผู้เล่นคนถัดไปจั่วก่อนนับคะแนน

**อ้างอิง**

**บรรณานุกรม**
  กฎที่เป็นทางการปัจจุบันจาก Mattel-  เว็บไซต์อูโน่ที่เป็นทางการของ Mattel-  กฎของอูโน่ ที่ UnoRulesonline.com-  รูปแบบของอูโน่ ที่ UnoVariations.com-  Uno variants at pagat.com-  ข่าวของอูโน่ ที่ Wonkavator- Uno
หมวดหมู่:เกมกลุ่ม
วงศ์นกโพระดก

นกโพระดก เป็นนกขนาดกลาง อยู่ในวงศ์ Megalaimidae (บางข้อมูลจัดให้อยู่ในวงศ์ Ramphastidae หรือนกทูแคน ที่พบในอเมริกาใต้ โดยจัดให้เป็นวงศ์ย่อย Megalaiminae) จัดอยู่ในอันดับนกหัวขวานและนกโพระดก (Piciformes) มีลักษณะจะงอยปากหนาใหญ่ และมีขนที่โคนปาก ร้องเสียงดัง ได้ยินไปไกล ลำตัวอ้วนป้อม ส่วนหัวมีขนาดใหญ่ มีสีสันสวยงาม มีทั้งหมด 26 ชนิด พบทั่วไปในทวีปเอเชียตั้งแต่ทิเบต จนถึงอินโดนีเซีย พบมากในคาบสมุทรมลายู และเกาะสุมาตรา
ทำรังในโพรงไม้ ด้วยการเจาะไม้ให้เป็นรูเหมือนกับนกหัวขวาน ซึ่งเป็นนกในอันดับเดียวกัน แต่โพรงของนกโพระดกจะมีขนาดพอดีตัวทำให้การเข้าออกรังบางทีทำได้ไม่คล่องเท่านกหัวขวาน วางไข่ครั้งละ 2-4 ฟอง ใช้เวลาฟักเป็นตัวประมาณ 13-15 วัน เป็นนกที่กินผลไม้เช่น ลูกโพ, ลูกมะเดื่อฝรั่ง และแมลง เป็นอาหาร
สำหรับนกในวงศ์นี้ที่พบในประเทศไทยมีทั้งหมด 15 ชนิด ได้แก่

**รายชื่อนกโพระดกที่พบในประเทศไทย**

**อ้างอิง**

**แหล่งข้อมูลอื่น**
หมวดหมู่:นกแบ่งตามวงศ์
หมวดหมู่:อันดับนกหัวขวานและนกโพระดก
หมวดหมู่:วงศ์นกโพระดก
ยูโอโพลเซอฟารัส

ยูโอโพลเซอฟารัส (Euoplocephalus) เป็นไดโนเสาร์แองคีลอซอร์หรือไดโนเสาร์หุ้มเกราะชนิดหนึ่ง อาศัยอยู่ในยุคครีเทเชียสตอนปลาย ร่างกายของมันหุ้มเกราะ ขนาดของมันประมาณ 6 เมตร มีลูกตุ้มอยู่ที่หาง ลูกตุ้มนั้นหนักถึง 29 กิโลกรัม ดังนั้นยูโอโพลเซอฟาลัสจึงกลายเป็นรถถังแห่งยุคครีเทเชียส

**อ้างอิง**
หมวดหมู่:ไดโนเสาร์ในยุคครีเทเชียส
สถานีย่อย:แพทยศาสตร์/บทความแนะนำ11

เยื่อหุ้มสมอง
เยื่อหุ้มสมองอักเสบ (meningitis) เป็นภาวะที่มีการอักเสบของเยื่อที่อยู่รอบสมองและไขสันหลังซึ่งเรียกรวมว่าเยื่อหุ้มสมอง การอักเสบนี้อาจเกิดจากการติดเชื้อไวรัส แบคทีเรีย หรือจุลชีพอื่น ๆ และบางครั้งเกิดจากยาบางชนิด อาการที่พบบ่อยได้แก่อาการปวดศีรษะและคอแข็งเกร็งพร้อมกับมีไข้ สับสนหรือซึมลง อาเจียน ทนแสงจ้าหรือเสียงดังไม่ได้ บางครั้งอาจมีเพียงอาการแบบไม่จำเพาะเจาะจง เช่น อาการไม่สบายตัวหรือง่วงซึมได้โดยเฉพาะในเด็กเล็ก หากมีผื่นร่วมด้วยอาจบ่งชี้ถึงสาเหตุเฉพาะบางอย่างของเยื่อหุ้มสมองอักเสบ เช่น เกิดจากการติดเชื้อแบคทีเรียเมนิงโกคอคคัส ซึ่งมีผื่นที่มีลักษณะเฉพาะ การรักษาโดยทั่วไปทำโดยให้ยาปฏิชีวนะอย่างทันท่วงที บางครั้งอาจมีการใช้ยาสเตียรอยด์เพื่อป้องกันภาวะแทรกซ้อนจากการอักเสบรุนแรง อ่านต่อ...
เจเน็ต เกย์เนอร์

เจเน็ต เกย์เนอร์ (Janet Gaynor) (6 ตุลาคม ค.ศ. 1906 - 14 กันยายน ค.ศ. 1984) เป็นนักแสดงชาวอเมริกัน
เป็นหนึ่งในนักแสดงหญิงในยุคหนังเงียบที่ประสบความสำเร็จที่สุด ในปี 1928 เกย์เนอร์เป็นนักแสดงคนแรกที่ได้รับรางวัลออสการ์สาขานักแสดงนำหญิงยอดเยี่ยม จากการแสดงในภาพยนตร์ 3 เรื่องคือ Seventh Heaven (1927), Sunrise: A Song of Two Humans (1927) และ Street Angel (1928) นี่เหตุเพียงครั้งเดียวที่นักแสดงหญิงได้รับรางวัลจากหลายบทบาท กฎนี้ต่อมาเปลี่ยนในอีก 3 ปีต่อมาโดย AMPAS ต่อมาเธอก็ยังมีผลงานการแสดงภาพยนตร์เสียง และประสบความสำเร็จในฉบับดั้งเดิมของภาพยนตร์เรื่อง A Star Is Born (1937)
เธอมีผลงานเป็นระยะ ๆ ในช่วงปลายคริสต์ทศวรรษ 1930 เธอถูกรถยนต์ชนอย่างแรงในปี ค.ศ. 1982 เป็นผลทำให้เธอเสียชีวิตในอีก 2 ปีต่อมา

**อ่านเพิ่มเติม**
 oclc=503442323 

**อ้างอิง**

**แหล่งข้อมูลอื่น**
 0310980- 26244
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากฟิลาเดลเฟีย
คาร์โนทอรัส

คาร์โนทอรัส (langx|en|:En:Carnotaurus) เป็นไดโนเสาร์เทอโรพอด ถูกค้นพบที่อเมริกาใต้ โดยมันมีชีวิตอยูในช่วงยุคครีเทเชียสตอนปลาย ระหว่าง 71 - 69 ล้านปีก่อน โดยในตอนนี้ยังค้นพบพวกมันแค่เพียงสปีชีส์เดียวคือ Carnotaurus Sastrei โดยมันเป็นหนึ่งในไดโนเสาร์จากซีกโลกใต้ที่มีคนรู้จักมากที่สุด จากสื่อภาพยนตร์หรือสารคดี อีกทั้งมันยังเป็นไดโนเสาร์เทอโรพอดที่ต่างจากเทอโรพอดชนิดอื่นๆ อย่างชัดเจน เพราะมันมีเขาทั้งสองข้างตรงบริเวณเหนือตาที่เป็นลักษณะเด่นเฉพาะตัวของมัน จึงทำให้มันดูเตะตาสำหรับกลุ่มคนที่เป็นเด็กอย่างมาก
คาร์โนทอรัส เป็นไดโนเสาร์เทอโรพอดที่เรารู้ข้อมูลมันค่อนข้างเยอะ เนื่องจากมีการค้นพบฟอสซิลโครงกระดูกของมันที่มีความสมบูรณ์มากถึง 70% จึงทำให้นักบรรพชีวินวิทยามีความรู้เกี่ยวกับมันมาก โดยมันถูกค้นพบที่รัฐชูบุต ประเทศอาร์เจนตินา ทวีปอเมริกาใต้ เมื่อปี 1984 โดยถูกค้นพบในหมวดหิน La Colonia Formation โดย คาร์โนทอรัส ถูกจัดอยู่ในวงศ์ของไดโนเสาร์ Abelisauridae (เอบิลิซอริดี) ซึ่งเป็นวงศ์ของไดโนเสาร์เทอโรพอดขนาดกลางถึงขนาดใหญ่ ลักษณะเด่นของไดโนเสาร์วงศ์นี้ คือมีขาหน้าที่เล็กจิ๋วจนเหมือนจะใช้การไม่ได้ และมีรูปร่างที่ปราดเปรียวเหมาะสำหรับการวิ่ง แต่ไม่เหมาะกับการวิ่งแบบเลี้ยวไปเลี้ยวมาจะทำให้ตัวของพวกมันล้มทันที
ภาพที่กระดูกปรากฏอยู่บนภาพโครงสร้างร่างกายของ คาร์โนทอรัส คือกระดูกที่นักบรรพชีวินวิทยาค้นพบ ณ เวลานั้นคาร์โนทอรัส เป็นเทอโรพอดขนาดใหญ่ โดยมันเป็นนักล่าที่มีน้ำหนักเบามาก มีความยาวลำตัวอยู่ที่ 7.4 - 8 เมตร และมีน้ำหนักตัวอยู่ที่ 1.3 - 2.1 ตัน คาร์โนทอรัสนับเป็นไดโนเสาร์เทอโรพอดที่มีความเป็นเอกลักษณ์เฉพาะตัวอย่างมาก และคงจะหลีกไม่พ้นเขาทั้งสองข้างที่อยู่บนหัวของมันที่ทำให้มันดูมีเอกลักษณ์ขึ้นมา นักบรรพชีวินวิทยาหลายต่อหลายคนยังมีการศึกษากันอยู่ว่าพวกมันมีเขาไว้ใช้ทำสิ่งใด แต่โดยส่วนใหญ่แล้วจะสันนิษฐานกันว่าเขาของคาร์โนทอรัสมีไว้ใช้ในการป้องกันตัวและการหาคู่ ซึ่งอาจจะสอดคล้องกับโครงสร้างร่างกายส่วนอื่นๆของพวกมันโดยเฉพาะแผ่นหลัง บริเวณหลังของพวกมันมีการค้นพบตุ่มเกล็ดขนาด 5 มิลลิเมตร เรียงเป็นแถวตรงกระจัดกระจายอยู่ตามแนวกระดูกสันหลัง โดยหลักฐานนี้ มีการค้นพบจากรอยประทับของผิวหนังที่กลายเป็นฟอสซิล และยังเป็นการยืนยันได้อีกว่าตัวของคาร์โนทอรัสนั้นไม่มีขน

**รายละเอียด**
คาร์โนทอรัส เป็นเทอโรพอดประเภทกินเนื้อขนาดใหญ่ คาร์โนทอรัสมีความยาวลำตัวอยู่ที่ 7.4 - 8 เมตร (24.6 ฟุต - 26.2 ฟุต) ซึ่งคาร์โนทอรัสเป็นไดโนเสาร์วงศ์ Abelisauridae (เอบิลิซอริดี) ที่มีขนาดใหญ่เกือบที่สุดในวงศ์ของมัน โดยมันมีขนาดเป็นรอง Ekrixinatosaurus (เอคริกซินาโทซอรัส) จากปาตาโกเนีย ที่มีการคาดการณ์ขนาดใหญ่ที่สุดอยู่ที่ 10 - 11 เมตร  คาร์โนทอรัสมีน้ำหนักตัวอยู่ที่ 1.3 - 2.1 ตัน เปรียบเทียบได้กับช้างประมาณครึ่งตัว 
หมวดหมู่:ไดโนเสาร์ในยุคครีเทเชียส
อาการจาม

จาม (sneeze หรือ sternutation) เป็นกลไกกึ่งอัตโนมัติของการขับลมออกจากปอดผ่านทางจมูกและปากอย่างรวดเร็ว มักเกิดจากอนุภาคแปลกปลอมระคายเคืองเยื่อเมือกของจมูก

**องค์ประกอบทางชีวภาพ**
หน้าที่ของการจามเป็นการขับเมือกซึ่งมีอนุภาคแปลกปลอมหรือสารระคายออก และช่วยทำความสะอาดโพรงจมูก ในระหว่างการจามเพดานอ่อนและลิ้นไก่กดลงในขณะที่ส่วนหลังของลิ้นยกขึ้นเพื่อปิดช่องทางผ่านทางปากบางส่วน เพื่อให้ลมที่ถูกขับจากปอดจะออกมาผ่านทางจมูก และเนื่องจากปากปิดบางส่วนจึงทำให้มีปริมาณอากาศจำนวนหนึ่งผ่านออกทางปากด้วย แรงและปริมาณของการขับอากาศผ่านทางจมูกมีความหลากหลาย

**กลไกโดยรวม**
การจามมักเกิดเมื่อมีอนุภาคแปลกปลอมหรือมีสิ่งกระตุ้นภายนอกที่เพียงพอผ่านขนจมูกมาถึงเยื่อเมือกของจมูก ซึ่งจะกระตุ้นให้ฮิสทามีนหลั่ง และเกิดการระคายเซลล์ประสาทในจมูกแล้วส่งสัญญาณประสาทไปยังสมองเพื่อกระตุ้นการจามผ่าเครือข่ายประสาทไทรเจมินัล (trigeminal nerve network) จากนั้นสมองแปรสัญญาณแรกเริ่ม กระตุ้นกล้ามเนื้อคอหอยและหลอดลม และมีการเปิดช่องปากและโพรงจมูกให้กว้างขึ้นเพื่อให้เกิดการปล่อยอากาศและอณูชีวภาพอย่างมีประสิทธิภาพ การจามที่มีประสิทธิภาพจำเป็นต้องอาศัยการทำงานของอวัยวะในส่วนบนของร่างกายหลายอวัยวะ การจามเป็นการตอบสนองที่เป็นรีเฟล็กซ์ที่อาศัยใบหน้า คอ และกล้ามเนื้อหน้าอก
หมวดหมู่:สรีรวิทยา
หมวดหมู่:รีเฟล็กซ์
หมวดหมู่:อาการ